കൂടുതല് വാക്സിനേഷന് കേന്ദ്രങ്ങള് അനുവദിക്കണമെന്ന് തൊടുപുഴ: നഗരസഭയില് കൂടുതല് കൊവിഡ് വാക്സിനേഷന് കേന്ദ്രങ്ങള് അനുവദിക്കണമെന്ന് കൗണ്സില് യോഗത്തില് ആവശ്യം. നിലവിലുണ്ടായിരുന്ന വാക്സിനേഷന് സെന്ററുകള് നിറുത്തലാക്കിയതില് യു.ഡി.എഫ് കൗണ്സിലര്മാര് പ്രതിഷേധിച്ചു. വാക്സിനേഷന് നിറുത്തലാക്കിയത് ന്യായീകരിക്കാനാവില്ലെന്ന് യു.ഡി.എഫ് അംഗം ജോസഫ് ജോണ് പറഞ്ഞു. കൗണ്സിലര്മാരായ പി.ജി. രാജശേഖരന്, ടി.എസ്. രാജന്, എം.എ. കരിം, സഫിയ ജബ്ബാര്, ഷഹ്ന ജാഫര്, സനു കൃഷ്ണന് എന്നിവരും ഈ ആവശ്യമുന്നയിച്ചു. ഇപ്പോള് വാക്സിനേഷന് കേന്ദ്രങ്ങളില് ആളുകള് തടിച്ചു കൂടുന്ന അവസ്ഥയാണ്. സ്റ്റിയറിംഗ് കമ്മിറ്റി യോഗം വിളിച്ചു ചേര്ത്ത് ഇതിനായി കൂട്ടായി പ്രവര്ത്തിക്കുമെന്ന് ചെയര്മാന് സനീഷ് ജോര്ജ് അറിയിച്ചു.